**INDOKOLÁS**

**Szolnok Megyei Jogú Város Önkormányzata Szervezeti és Működési Szabályzatáról szóló 7/2014.(II.28.) önkormányzati rendelet és ahhoz kapcsolódó egyes önkormányzati rendeletek módosításáról szóló rendelethez**

**Általános indokolás**

A rendelet Szolnok Megyei Jogú Város Önkormányzata Szervezeti és Működési Szabályzatáról szóló 7/2014. (II.28.) önkormányzati rendeletet (a továbbiakban: SZMSZ) módosítja Szolnok Megyei Jogú Város Közgyűlése bizottsági struktúrájának átalakításával, a Közgyűlés által a polgármesterre és a bizottságokra átruházott feladat- és hatáskörök átstrukturálásával, a közgyűlési ülés előkészítési és működési szabályainak módosításával és leköveti a képviselőcsoportokban bekövetkezett változásokat.

Jelen rendelet és az európai uniós jogból eredő kötelezettségek összhangban vannak, az Európai Unió alapját képező szerződések vagy uniós jogi aktus rendelkezései előzetes bejelentést vagy egyéb véleményezést a jogszabály megalkotása kapcsán nem írnak elő.

**Részletes indokolás**

**az 1. §-hoz**

A rendelkezés átalakítja Szolnok Megyei Jogú Város Közgyűlésének bizottsági struktúráját.

**a 2-6. §-hoz**

A testületi ülések előkészítésének és lebonyolításának rendjével kapcsolatos szabálymódosítások.

**a 7. §-hoz**

A módosítás leköveti a képviselőcsoportokban bekövetkezett változásokat.

**a 8. §-hoz**

A gazdasági társaságokhoz intézett képviselői felvilágosításkérésnél polgármesteri tájékoztatást ír elő.

**a 9. §-hoz**

A módosítás az évi közmeghallgatások számát csökkenti.

**a 10. §-hoz**

A módosítás a polgármester részvételéről rendelkezik a képviselői fogadónapokon.

 **a 11. §-hoz**

A Szociálpolitikai Kerekasztal elnöki tisztségét a Közgyűlés a szociális ágazatért felelős mindenkori alpolgármesterre delegálja.

**a 12-13. §-hoz**

A polgármesteri és bizottsági hatáskörök, valamint bizottsági elnevezések módosítása történik a rendelet rendelkező részének és mellékleteinek módosításával és hatályon kívül helyezésével, továbbá módosulnak a közgyűlési ülés egyes működési szabályainak, a sajtótájékoztató megtartására és a nemzetiségi önkormányzatokkal való kapcsolattartásra vonatkozó rendelkezések.

**a 14-20.§-hoz**

A bizottsági névváltozások lekövetése történik az érintett önkormányzati rendeletekben.

**a 21. §-hoz**

Hatályba léptető és deregulációs rendelkezést tartalmaz.